آمریکا کوسموس و هاواچی‌لیق دایره‌سی (ناسا)، قیرمیزی سیاره مارسین اوست آتموسفریندکی حرکتلیلیگین باشا دوشولمه‌سینه کؤمک ائده‌جک الکتریک یوک‌لو متال آتوم‌لاری (ایون‌لار) کشف ائتدی.
مارس آتموسفری و دییشن ائوریمی آدلی کوسموس واسطه‌سی، مارسین مدارینا گیردیگی سپنتامبر 2013دن بو یانا، سیاره‌نین آتموسفئرینی طبیعی گاز و ایون کوتله اسپکترومتر آلتینی ایستیفاده ائده‌رک آراشدیردی.
ائورن، قیرمیزی پلانتین آتموسفری‌نین اوست قیسیمینده (یونسفر) الکتریک یوک‌لو دمیر، منیزیوم و ناتریوم ایون‌لاری اولدوغونو تثبیت ائتدی.
ناسا-نین گوددارد کوسموس اوچوش مرکزینده وظیفه‌لی علم آدامی جوزپ کربووسکی، ائورن‌ین دونیا خاریجینده بیر پلانتین یونسفرینده ایلک دفعه قالیجی متال ایون‌لاری تاپدیغینی قید ائتدی.
متا‌لیک ایون‌لارین اوزون عؤمورلو اولدوغو، اصل اولدوق‌لاری یئردن کولک و الکتریک ساحلریله داشیندیق‌لارینی ایفاده ائدن کربووسکی، مارسین یونسفریندکی حرکت‌لی‌لیگی آنلاماق اوچون بو ایون‌لارین ایستیفاده ائدیله‌بیلیجیگینی ایفاده ائتدی.
کروبووسکی، "باشقا بیر پلانتده یئرآلان متال یون‌لارینی موشاهیده بیزه دونیا ایله موقاییسه‌ده، بو پلانتین یونسفرینی و آتموسفر قورولوشونو داها یاخشی آنلاما شانسی وئریر." ایفاده‌سینی ایستیفاده ائتدی.
